ЖАМБЫЛ ОБЛЫСЫ ӘКІМДІГІНІҢ АУЫЛ ШАРУАШЫЛЫҒЫ БАСҚАРМАСЫНЫҢ
СЫБАЙЛАС ЖЕМҚОРЛЫҚ ТӘУЕКЕЛДЕРІНІҢ КАРТОГРАММАСЫ
2026 жыл
1. Картограмманың мақсаты

Картограмманың негізгі мақсаты – Басқарма қызметінде сыбайлас жемқорлық тәуекелдері туындауы мүмкін бағыттарды анықтау, оларды бағалау және тәуекелдерді азайтуға бағытталған алдын алу шараларын белгілеу.
Картограмма Жамбыл облысы әкімдігінің ауыл шаруашылығы басқармасында 2026 жылғы 1 маусымнан 10 шілдеге дейін жүргізілген сыбайлас жемқорлық тәуекелдеріне ішкі талдау нәтижелері негізінде әзірленді.
Картограмманы әзірлеу кезінде ішкі талдау барысында анықталған себептер мен жағдайларды жою жөніндегі іс-шаралар жоспары, анықталған кемшіліктердің жойылғаны туралы анықтама және сыбайлас жемқорлық тәуекелдеріне бейім лауазымдар тізбесі ескерілді.
Ішкі талдау Қазақстан Республикасының «Сыбайлас жемқорлыққа қарсы іс-қимыл туралы» Заңының 8-бабының 5-тармағына және Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы №12 бұйрығымен бекітілген Сыбайлас жемқорлық тәуекелдеріне ішкі талдау жүргізудің үлгілік қағидаларына сәйкес жүргізілді.
Картограмма анықталған тәуекелдердің алдын алуға, оларды төмендетуге және тұрақты бақылауда ұстауға бағытталған.
2. БАСҚАРМА БОЙЫНША СЫБАЙЛАС ЖЕМҚОРЛЫҚ ТӘУЕКЕЛДЕРІНІҢ НЕГІЗГІ КАРТАСЫ
	№
	Тәуекел аймағы
	Негізгі тәуекел
	Тәуекел шоғырланатын негізгі бағыт

	1,
	Мемлекеттік қолдау және субсидиялау
	Субсидия алушылардың өтінімдерін қарау, құжаттардың белгіленген талаптарға сәйкестігін бағалау және шешім қабылдау кезінде қызметкердің жеке пікірі мен жеке қарым-қатынасының ықпал ету тәуекелі.
	Субсидиялау және мемлекеттік қолдау

	2,
	Мал шаруашылығы
	Асыл тұқымды мал шаруашылығын дамытуға және мемлекеттік қолдау шараларын іске асыруға байланысты рәсімдердегі тәуекелдер
	Мал шаруашылығы

	3,
	Егін шаруашылығы
	Егіс жұмыстарын ұйымдастыру, тұқым қорын қалыптастыру, мемлекеттік қолдау шараларын іске асыру және есептілік барысында тәуекелдердің туындауы
	Егін шаруашылығы

	4,
	Инвестициялық жобалар
	Инвестициялық жобаларды қарау, сүйемелдеу және мемлекеттік қолдау шараларын ұсыну барысында объективтілік пен мүдделер қақтығысына байланысты тәуекелдердің туындауы
	Инвестициялық саясат

	5,
	Мемлекеттік сатып алу
	Сатып алуды жоспарлау, рәсімдерді өткізу, өнім берушілермен жұмыс істеу және шарттардың орындалуын бақылау барысында тәуекелдердің туындауы
	Қаржы-шаруашылық қызметі

	6,
	Бюджетті жоспарлау және игеру
	Бюджеттік өтінімдерді қалыптастыру, қаражатты жоспарлау, бөлу және игеру кезінде шешімдердің негізділігі мен ашықтығына байланысты тәуекелдер
	Қаржы және бюджет

	7
	Әкімшілік рәсімдер және азаматтардың өтініштері
	Азаматтардың өтініштерін қарау, жеке қабылдау жүргізу және жауаптарды дайындау кезінде рәсімдік талаптарды сақтамау қаупі
	Әкімшілік қызмет

	8,
	Мүдделер қақтығысы
	Жеке мүдде мен қызметтік өкілеттіктердің арақатынасын уақтылы анықтамау және тиісті түрде реттемеу
	Басқарманың барлық қызметкерлері

	9,
	Құжат айналымы және цифрлық жүйелер
	Құжаттарды тіркеу, сақтау, ақпараттық жүйелерді және электрондық цифрлық қолтаңбаны пайдалану кезінде белгіленген тәртіптің бұзылу қаупі
	Ішкі әкімшілік рәсімдер



. 3. ТӘУЕКЕЛГЕ БЕЙІМ ЛАУАЗЫМДАР ЖӘНЕ ТӘУЕКЕЛДІ ӨКІЛЕТТІКТЕР
	Лауазым
	Тәуекелді өкілеттіктер

	Басқарма басшысы
	Басқарушылық шешімдер қабылдау, мемлекеттік қолдау шараларын ұйымдастыру, қаржы-шаруашылық қызметін үйлестіру, құрылымдық бөлімшелердің жұмысын бақылау

	Басқарма басшысының орынбасары
	Салалық бағыттар бойынша мемлекеттік бағдарламаларды іске асыруды үйлестіру, бағынысты құрылымдық бөлімшелердің жұмысын ұйымдастыру және бақылау

	Бөлім басшысы
	Субсидиялау және мемлекеттік қолдау бағыттары бойынша жұмысты ұйымдастыру, құжаттарды қарау және шешімдерді дайындау процестерін үйлестіру

	Бас маман / жетекші маман
	Өтінімдерді қарау, құжаттарды тексеру, ақпараттық жүйелерге мәліметтер енгізу, анықтамалар мен қорытындылар дайындау

	Қаржы-экономикалық бағытқа жауапты қызметкер
	Бюджеттік өтінімдерді қалыптастыру, бюджетті жоспарлау, қаржылық құжаттарды ресімдеу, бюджет қаражатының игерілуін есепке алу

	Мемлекеттік сатып алуға жауапты қызметкер
	Мемлекеттік сатып алуды жоспарлау, рәсімдерді ұйымдастыру, шарттарды сүйемелдеу және олардың орындалуын бақылау


Ескерту: Лауазымның тәуекелге бейімділігі сыбайлас жемқорлық құқық бұзушылығының жасалғанын білдірмейді. Ол тиісті лауазымдық функциялар мен өкілеттіктерді орындау барысында сыбайлас жемқорлық тәуекелдерінің
туындау ықтималдығын сипаттайды.
 
4. ТӘУЕКЕЛДЕРДІ ТӨМЕНДЕТУДІҢ БАСЫМ ШАРАЛАРЫ
	[bookmark: _GoBack]№
	Басым шара
	Күтілетін нәтиже

	1
	Мемлекеттік қолдау және субсидиялау рәсімдерінің ашықтығын қамтамасыз ету
	Субъективті шешім қабылдау тәуекелін төмендету

	2
	Өтінімдер мен құжаттарды қарау кезінде белгіленген талаптардың біркелкі қолданылуын қамтамасыз ету
	Барлық өтініш берушілер үшін тең және бірізді рәсім қалыптастыру

	3
	Мемлекеттік қолдау шаралары бойынша ішкі бақылауды күшейту
	Қателер мен рәсімдік бұзушылықтардың алдын алу

	4
	Бюджеттік өтінімдер мен қаржылық жоспарлардың негізділігін бақылау
	Бюджет қаражатын тиімді әрі негізді жоспарлау

	5
	Мемлекеттік сатып алу рәсімдерінің барлық кезеңдеріне ішкі бақылау жүргізу
	Сатып алу саласындағы ықтимал тәуекелдерді төмендету

	6
	Мүдделер қақтығысын анықтау және реттеу бойынша тұрақты түсіндіру жұмыстарын жүргізу
	Мүдделер қақтығысын ерте анықтау және уақтылы реттеу

	7
	Ақпараттық жүйелерге енгізілетін мәліметтердің дұрыстығын мерзімді тексеру
	Деректердің сапасы мен сенімділігін арттыру

	8
	Құжат айналымы мен ЭЦҚ пайдалану тәртібін біріздендіру
	Әкімшілік рәсімдердің ашықтығы мен бақылауда болуын қамтамасыз ету

	9
	Сыбайлас жемқорлық тәуекелдерін жою жөніндегі іс-шаралар жоспарының орындалуына тұрақты мониторинг жүргізу
	Жоспарланған шаралардың толық әрі уақтылы орындалуын қамтамасыз ету



5. ҚОРЫТЫНДЫ

Жамбыл облысы әкімдігінің ауыл шаруашылығы басқармасының қызметіндегі сыбайлас жемқорлық тәуекелдерінің негізгі шоғырлану аймақтары мемлекеттік қолдау және субсидиялау, мал және егін шаруашылығы салаларындағы мемлекеттік бағдарламаларды іске асыру, инвестициялық жобаларды сүйемелдеу, мемлекеттік сатып алу, бюджет қаражатын жоспарлау және игеру, әкімшілік рәсімдер, мүдделер қақтығысы, құжат айналымы және цифрлық жүйелерді пайдалану бағыттарымен байланысты.
Аталған тәуекелдер сыбайлас жемқорлық құқық бұзушылығының жасалғанын білдірмейді. Картограмма қызметтік функциялар мен өкілеттіктердің сыбайлас жемқорлық тәуекелдеріне ұшырау ықтималдығын бағалауға және олардың алдын алу шараларын жүйелеуге арналған.
Басқарманың негізгі міндеті – мемлекеттік қолдау шараларын іске асырудың ашықтығын қамтамасыз ету, бюджет қаражатының тиімді әрі нысаналы пайдаланылуына бақылауды күшейту, шешім қабылдау рәсімдерінің объективтілігін сақтау, мүдделер қақтығысын уақтылы анықтау және сыбайлас жемқорлық тәуекелдерінің туындауына ықпал ететін себептер мен жағдайларды тұрақты түрде жою.
Осы бағыттағы профилактикалық және бақылау шараларын жүйелі түрде іске асыру Басқарма қызметінің ашықтығын, заңдылығын, есептілігін, объективтілігін және басқарушылық шешімдердің негізділігін қамтамасыз етуге бағытталады.
